CELEX: 52008PC0535
Language: mt
Date: 2008-09-05
Title: Proposta għal direttiva tal-Parlament Ewropew u tal-Kunsill dwar makkinarju għall-applikazzoni tal-pestiċidi, li temenda d-Direttiva 2006/42/KE tas-17 ta’ Mejju 2006 dwar il-makkinarju

Avviż Legali Importanti

|

52008PC0535

Proposta għal direttiva tal-Parlament Ewropew u tal-Kunsill dwar makkinarju għall-applikazzoni tal-pestiċidi, li temenda d-Direttiva 2006/42/KE tas-17 ta’ Mejju 2006 dwar il-makkinarju  /* KUMM/2008/0535 finali - COD 2008/0172 */  

	[pic] | KUMMISSJONI TAL-KOMUNITAJIET EWROPEJ |Brussel 5.9.2008KUMM(2008) 535 finali2008/0172 (COD)Proposta għalDIRETTIVA TAL-PARLAMENT EWROPEW U TAL-KUNSILLdwar makkinarju għall-applikazzoni tal-pestiċidi, li temenda d-Direttiva 2006/42/KE tas-17 ta’ Mejju 2006 dwar il-makkinarju(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA |110 | Ir-raġunijiet għall-proposta u l-għanijiet tagħha Il-Parlament Ewropew u l-Kunsill irrikonoxxew, fid-Deċiżjoni li tadotta s-sitt Programm ta’ Azzjoni dwar l-Ambjent tal-Komunità[1], li l-impatt tal-pestiċidi fuq is-saħħa tal-bniedem u fuq l-ambjent jeħtieġ li jitnaqqas iżjed. Bħala l-ewwel stadju, dan l-objettiv huwa relatat ma’ prodotti għall-ħarsien tal-pjanti. L-għan huwa li jinkiseb użu aktar sostenibbli tal-pestiċidi flimkien ma’ tnaqqis fir-riskji għas-saħħa tal-bniedem u l-ambjent li jirriżultaw mill-użu tagħhom, b’mod konsistenti mal-ħarsien meħtieġ tal-għelejjel. L-istrateġija mfassla għal dan il-għan inkludiet implimentazzjoni sħiħa u reviżjoni xierqa tal-qafas legali rilevanti u l-iżvilupp ta’ Strateġija Tematika dwar l-Użu Sostenibbli tal-Pestiċidi. Sa minn dak iż-żmien, il-Kummissjoni Ewropea adottat l-istrateġija (minn hawn ’il quddiem, l-Istrateġija Tematika)[2], u pproponiet Direttiva tal-Parlament Ewropew u tal-Kunsill li tistabbilixxi qafas għal azzjoni Komunitarja li tittratta l-aspetti leġiżlattivi ewlenin tal-implimentazzjoni tagħha (minn hawn ’il quddiem, id-Direttiva ta’ Qafas)[3]. L-Istrateġija Tematika tistipula ħames objettivi ewlenin: li tnaqqas ir-riskji għas-saħħa u għall-ambjent mill-użu tal-pestiċidi; li ttejjeb il-kontrolli fuq l-użu u d-distribuzzjoni tal-pestiċidi; li tissostitwixxi l-pestiċidi l-aktar perikolużi b’alternattivi aktar sikuri; li tħeġġeġ kultivazzjoni b’użu minimu ta’ jew ħieles mill-pestiċidi; li tistabbilixxi sistema trasparenti għar-rappurtaġġ u s-sorveljanza tal-progress. Fir-rigward tal-ewwel objettiv elenkat fil-lista, u b’mod partikolari għal tagħmir għall-applikazzjoni tal-pestiċidi, id-Direttiva ta’ Qafas proposta tintroduċi rekwiżiti għall-Istati Membri biex jistabbilixxu sistema għall-manutenzjoni u l-ispezzjoni regolari ta’ tagħmir użat. Madankollu, sabiex il-miżuri leġiżlattivi relatati mat-tagħmir ikunu kompluti, huma meħtieġa miżuri komplimentari biex jiġu stabbiliti r-rekwiżiti għall-ħarsien tal-ambjent li jridu jiġu sodisfatti minn tagħmir ġdid għall-applikazzjoni tal-pestiċidi qabel ma dan jitqiegħed fis-suq u jibda jintuża. Fl-Istrateġija Tematika tagħha, kif ukoll fil-preambolu u fil-memorandum ta’ spjegazzjoni għad-Direttiva ta’ Qafas proposta, il-Kummissjoni impenjat ruħha li tintroduċi r-rekwiżiti għall-ħarsien tal-ambjent meħtieġa għal tagħmir ġdid għall-applikazzjoni tal-pestiċidi fi proposta separata. Għal dan il-għan, il-Kummissjoni issa qiegħda tipproponi Direttiva li temenda d-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju (minn hawn ’il quddiem, id-Direttiva dwar il-Makkinarju)[4]. |120 | Il-kuntest ġenerali Makkinarju għall-applikazzjoni tal-pestiċidi ddisinjat, mibni u miżmum tajjeb għandu rwol sinifikanti fit-tnaqqis tal-impatti negattivi tal-pestiċidi fuq is-saħħa tal-bniedem, b’mod partikolari fuq l-operaturi tal-makkinarju, u fuq l-ambjent. L-għan tal-proposta huwa li tiżgura li l-makkinarju ġdid għall-applikazzjoni tal-pestiċidi ma jagħmilx ħsara lill-ambjent bla bżonn. Għal dan il-għan, il-proposta tintroduċi rekwiżiti supplimentari u essenzjali għall-ħarsien tal-ambjent li jridu jiġu sodisfatti minn makkinarju ġdid għall-applikazzjoni tal-pestiċidi qabel ma dan jitqiegħed fis-suq u/jew jintuża fil-Komunità. L-armonizzazzjoni ta’ rekwiżiti għal dan it-tip ta’ makkinarju hija kundizzjoni preliminari għall-iżgurar ta’ standard għoli ta’ ħarsien filwaqt li jkun żgurat il-moviment liberu ta’ dawn il-prodotti fil-Komunità. |130 | Dispożizzjonijiet eżistenti fil-qasam tal-proposta Id-Direttiva dwar il-Makkinarju 98/37/KE tistipula r-rekwiżiti essenzjali ta’ saħħa u ta’ siġurtà li jrid jissodisfa makkinarju li jitqiegħed fis-suq Komunitarju biex dan jibbenefika minn moviment liberu fil-Komunità, u l-proċeduri meħtieġa biex tiġi evalwata l-konformità ma’ dawn ir-rekwiżiti. Id-Direttiva 98/37/KE se tiġi revokata mid-Direttiva 2006/42/KE li se tkun applikabbli mid-29 ta’ Diċembru 2009. Id-Direttiva dwar il-Makkinarju tapplika għal makkinarju għall-applikazzjoni tal-pestiċidi fir-rigward tal-ħarsien u s-sigurtà ta’ utenti ta’ makkinarju tali u persuni oħrajn esposti għal riskji kawża tat-tħaddim tiegħu. Ir-rekwiżiti għal ħarsien ambjentali bħalissa mhumiex koperti mid-Direttiva dwar il-Makkinarju. Minkejja dan, bosta Stati Membri introduċew dispożizzjonijiet nazzjonali li jistipulaw rekwiżiti għal ħarsien ambjentali għal tagħmir għall-applikazzjoni tal-pestiċidi. Barra minn hekk, ġew adottati tliet standards Ewropej f’dan il-qasam. |140 | Konsistenza mal-linji politiċi u objettivi oħrajn tal-Unjoni Il-proposta hija konsistenti għal kollox mal-objettivi u l-miri tas-Sitt Programm ta’ Azzjoni dwar l-Ambjent tal-Komunità, l-Istrateġija ta’ Żvilupp Sostenibbli tal-Unjoni Ewropea, l-Istrateġija ta’ Liżbona, u l-Istrateġija Tematika dwar l-Użu Sostenibbli tal-Pestiċidi. Il-proposta tikkontribwixxi wkoll għal linji politiċi oħrajn bħal, b’mod partikolari, it-titjib tal-ħarsien tas-saħħa u s-sigurtà tal-ħaddiema u tal-konsumaturi. Il-proposta hija konformi wkoll mal-Ftehim Interistituzzjonali dwar Regolamentazzjoni Aħjar. |2. KONSULTAZZJONI MAL-PARTIJIET INTERESSATI U STIMA TAL-IMPATT |Konsultazzjoni mal-partijiet interessati |211 | Metodi ta’ konsultazzjoni, setturi ewlenin fil-mira u profil ġenerali ta’ dawk li wieġbu Sabiex tagħti l-possibbiltà li jikkontribwixxu għall-iżvilupp tal-Istrateġija Tematika lill-partijiet interessati kkonċernati kollha, il-Kummissjoni organizzat proċess estensiv ta’ konsultazzjoni li jinvolvi l-istituzzjonijiet Ewropej, l-Istati Membri u partijiet interessati oħrajn. Dan kien jinkludi erba’ laqgħat ta’ konsultazzjoni, u l-istandards minimi għall-konsultazzjoni ġew rispettati kompletament. F’Lulju 2002, il-Kummissjoni adottat il-Komunikazzjoni ‘Lejn Strateġija Tematika dwar l-Użu Sostenibbli tal-Pestiċidi’[5], li ppreżentat lista ta’ miżuri possibbli sabiex jintlaħqu l-objettivi speċifiċi tal-Istrateġija Tematika. Il-Komunikazzjoni ntbagħtet lill-Parlament Ewropew, lill-Kunsill u lill-Kumitat Ekonomiku u Soċjali Ewropew, u ġiet ippubblikata fuq l-internet għall-konsultazzjoni tal-pubbliku ġenerali. Matul din il-konsultazzjoni ntbagħtu aktar minn 150 kontribuzzjoni. Barra minn hekk, f’Novembru 2002, il-Kummissjoni organizzat Konferenza għall-Partijiet Interessati b’aktar minn 200 parteċipant mill-gruppi kollha rilevanti ta’ partijiet interessati bħall-industrija tal-pestiċidi, l-organizzazzjonijiet tal-bdiewa, l-awtoritajiet, u l-organizzazzjonijiet għall-konsumaturi u dawk ambjentali. Fl-2004, il-Kummissjoni ħatret konsulent estern (BiPRO) biex iwettaq studju dwar l-impatti tal-aspetti leġiżlattivi tal-Istrateġija Tematika. Dan l-istudju ġie elaborat fuq il-bażi ta’ stħarriġ u intervisti fost l-Istati Membri (22 wieġbu) u partijiet interessati ewlenin. L-istudju kien akkumpanjat minn grupp ta’ interservizzi li kien jinvolvi d-Direttorati-Ġenerali rilevanti kollha u r-rapport finali tiegħu ġie ppubblikat fuq il-websajt tal-Kummissjoni (minn hawn ’il quddiem, ir-Rapport BiPRO)[6]. Kummenti dwar il-konklużjonijiet tal-istudju ntbagħtu minn 28 organizzazzjoni[7]. L-aħħar konsultazzjoni ta’ Tfassil ta’ Politika Interattiva saret mis-17 ta’ Marzu sat-12 ta’ Mejju 2005. Din bniet fuq ir-riżultati tal-konsultazzjonijiet preċedenti mal-partijiet interessati u fissret il-miżuri ewlenin li għandhom jiġu inklużi fl-Istrateġija Tematika. Il-Kummissjoni rċeviet 1767 tweġiba mill-pubbliku u mill-partijiet interessati. |212 | Sommarju tat-tweġibiet u kif tqiesu Sommarju dettaljat tal-proċess ta’ konsultazzjoni u r-riżutat tagħha jinsabu fid-dokument ta’ ħidma tal-persunal tal-Kummissjoni dwar l-Istima tal-Impatt tal-Istrateġija Tematika dwar l-Użu Sostenibbli tal-Pestiċidi (minn hawn ’il quddiem, l-Istima tal-Impatt)[8]. Il-konklużjonijiet tal-Kunsill, ir-Riżoluzzjoni tal-Parlament, l-opinjoni tal-Kumitat Ekonomiku u Soċjali kif ukoll il-kontribuzzjonijiet tal-pubbliku huma miġbura fil-qosor fl-Anness 1 tal-Istima tal-Impatt. Il-kummenti kollha huma disponibbli wkoll fuq l-internet.[9]. It-tweġibiet riċevuti fil-konsultazzjoni finali ta’ Tfassil ta’ Politika Interattiva huma miġbura fil-qosor fl-Anness 2 tal-Istima tal-Impatt[10]. |Ġbir u użu ta’ tagħrif espert |229 | Oqsma xjentifiċi/ta’ tagħrif espert ikkonċernati L-agrikoltura, il-ħarsien tal-pjanti, makkinarju u inġinerija (tagħmir għall-applikazzjoni tal-pestiċidi, b’mod partikolari sprejers u tagħmir relatat), sprejjar mill-għoli, l-analiżi tal-impatti ekonomiċi, soċjali u ambjentali. Metodoloġija użata Il-metodi użati għall-ġbir u l-użu ta’ tagħrif espert inkludew konsultazzjonijiet bilaterali mal-partijiet interessati, laqgħat, parteċipazzjoni f’konferenzi, u l-ħatra ta’ konsulent estern biex iwettaq studju. Organizzazzjonijiet/esperti ewlenin ikkonsultati L-organizzazzjonijiet ewlenin ikkonsultati jinkludu l-awtoritajiet tal-Istati Membri, l-industrija tal-pestiċidi, l-industrija tat-tagħmir għall-applikazzjoni tal-pestiċidi, l-organizzazzjonijiet tal-bdiewa, esperti akkademiċi, il-Kumitat Ewropew għall-Istandardizzazzjoni (CEN), u organizzazzjonijiet ambjentali. Sommarju tal-pariri riċevuti u użati Fir-rigward ta’ makkinarju ġdid għall-applikazzjoni tal-pestiċidi, il-pariri kkonfermaw li jeħtieġ jiġu stabbiliti rekwiżiti għall-ħarsien ambjentali għal makkinarju ġdid għall-applikazzjoni tal-pestiċidi, li jrid jikkonforma magħhom qabel ma jitqiegħed fis-suq u/jew jintuża. Mezzi użati biex il-pariri esperti jkunu disponibbli għall-pubbliku Il-pariri esperti huma disponibbli fuq l-internet[11]. |230 | L-Istima tal-Impatt Il-proposta għal emenda għad-Direttiva dwar il-Makkinarju (2006/42/KE) dwar makkinarju għall-applikazzjoni tal-pestiċidi hija msejsa fuq ir-Rapport BiPRO u fuq l-Istima tal-Impatt tal-proposti leġiżlattivi msejsa fuq l-Istrateġija Tematika. Għażliet ta’ politika meqjusa L-Istima tal-Impatt tindirizza l-għażliet ta’ politika li għandhom x’jaqsmu ma’ tagħmir għall-applikazzjoni tal-pestiċidi fit-taqsima 4.1.2 bit-titolu “Standards għall-kontroll u ċ-ċertifikazzjoni ta’ tagħmir għall-applikazzjoni”. Fl-Istima tal-Impatt, it-terminu ‘kontroll’ jirreferi għall-manutenzjoni u l-ispezzjoni perjodika tat-tagħmir għall-applikazzjoni tal-pestiċidi li huwa s-suġġett tal-miżuri proposti fid-Direttiva ta’ Qafas. It-terminu ‘ċertifikazzjoni’ jirreferi għall-valutazzjoni tal-iddisinjar, il-bini u l-konformità ta’ tagħmir ġdid għall-applikazzjoni tal-pestiċidi li huwa s-suġġett ta’ din il-proposta. Fir-rigward taċ-ċertifikazzjoni ta’ tagħmir ġdid għall-applikazzjoni tal-pestiċidi, l-Istima tal-Impatt qieset l-għażliet ta’ politika li ġejjin: L-ebda azzjoni fil-livell Komunitarju (identifikata fl-Istima tal-Impatt bħala għażla 5)[12]; L-introduzzjoni ta’ sistema ta’ ċertifikazzjoni volontarja (identifikata fl-Istima tal-Impatt bħala għażla 6)[13]; L-obbligu tal-Istati Membri li jwaqqfu sistema ta’ ċertifikazzjoni obbligatorja fil-livell nazzjonali (identifikata fl-Istima tal-Impatt bħala għażla 1)[14]; L-introduzzjoni ta’ sistema ta’ ċertifikazzjoni obbligatorja għal tagħmir ġdid għall-applikazzjoni fil-livell Komunitarju (identifikata fl-Istima tal-Impatt bħala għażla 2, l-ewwel paragrafu)[15]. Il-konklużjoni tal-Istima tal-Impatt, stabbilita fit-taqsima 6.2.2 u t-tabelli 6-45 u 6-46 tad-dokument[16], hija li l-introduzzjoni ta’ sistema ta’ ċertifikazzjoni obbligatorja għat-tagħmir ġdid għall-applikazzjoni tal-pestiċidi fil-livell Komunitarju hija l-unika għażla li kapaċi tilħaq l-objettivi mixtieqa tal-Istrateġija Tematika f’termini ta’ ħarsien għall-ambjent u s-saħħa tal-bniedem. Barra minn hekk, l-għażliet ta’ politika oħrajn jippermettu dispożizzjonijiet nazzjonali diverġenti li huma ta’ ostaklu għall-moviment liberu tal-prodotti fil-Komunità (ara taħt, it-taqsima 3 – il-prinċipju ta’ sussidjarjetà). Impatti potenzjali Fir-Rapport BiPRO huma diskussi l-impatti possibbli tal-introduzzjoni ta’ rekwiżiti għat-tqegħid fis-suq ta’ tagħmir ġdid għall-applikazzjoni tal-pestiċidi[17]. Huwa mistenni li armonizzazzjoni madwar l-UE kollha ta’ rekwiżiti tali sejra ġeneralment tgħolli l-istandards għal makkinarju ġdid fir-rigward tal-ħarsien ambjentali. B’konsegwenza ta’ dan, l-ispejjeż tal-produzzjoni medji għall-manifatturi ta’ makkinarju għal tagħmir għall-applikazzjoni tal-pestiċidi jistgħu jogħlew. Iż-żieda possibbli fl-ispiża titqassam b’mod dispari minħabba li bosta manifatturi diġà jipprovdu makkinarju li huwa ta’ livell sodisfaċenti biex jikkonformaw mar-regolamenti jew skemi ta’ ċertifikazzjoni fis-seħħ f’xi Stati Membri, filwaqt li oħrajn ikollhom iżidu l-istandards tal-prodott tagħhom b’mod sinifikanti. Għal dawn tal-ewwel, l-armonizzazzjoni tar-rekwiżiti għal ħarsien ambjentali fil-livell Komunitarju jkollha l-vantaġġ li tiżgura kompetizzjoni ġusta fis-suq intern. Iż-żieda possibbli fl-ispejjeż ta’ konformità għall-manifatturi li jkollhom jaġġornaw il-magni tagħhom tista’ tiġi sseparata f’żewġ elementi: spiża ta’ darba kawża tal-addattament tad-disinni u tal-għodda u spiża ta’ produzzjoni kawża ta’, pereżempju, l-inkorporazzjoni fil-makkinarju ta’ inġenji u sistemi ta’ kontroll addizzjonali jew aktar kumplessi. L-ebda minn dawn l-ispejjeż ma jistgħu jiġu stmati bi preċiżjoni, minħabba li l-manifatturi ġeneralment ma jagħmlux differenza bejn fatturi ta’ spiża marbuta mal-konformità ma’ rekwiżiti legali u fatturi ta’ spiża marbuta mal-aġġornar regolari tad-disinni tagħhom sabiex jissodisfaw it-talba tas-suq għal prestazzjoni aħjar, u rekwiżiti oħrajn mill-konsumaturi. Mandakollu, l-ispejjeż li jistgħu jesperjenzaw dawk il-manifatturi li jkollhom jgħollu l-istandards tal-prodott tagħhom b’mod sinifikanti probabbilment jiġu trasferiti fuq l-utenti, sakemm jippermettu l-kundizzjonijiet tas-suq, permezz ta’ prezzijiet ogħla. L-Istima tal-Impatt, filwaqt li tqis ħajja medja ta’ 12-15-il sena għal kull sprejer, tistma li kull sena fil-Komunità jinxtraw madwar 125,000-250,000 sprejer ġdid. Minħabba effikaċja akbar, sprejers li jikkonformaw mar-rekwiżiti ġodda għall-ħarsien ambjentali x’aktarx li jużaw inqas pestiċidi u jnaqqsu l-ħela ta’ pestiċidi matul it-taħlit, it-tagħbija, l-isprejjar u operazzjonijiet ta’ tindif. It-tnaqqis annwali medju fl-użu tal-pestiċidi li jirriżulta huwa diffiċli li jiġi stimat, madankollu dan żgur li jwassal għal iffrankar għall-utenti li wisq probabbli jikkumpensaw iż-żieda possibbli fil-prezzijiet għal xi tagħmir ta’ sprejjar. Min-naħa l-oħra, it-tnaqqis fl-użu tal-pestiċidi jista’ jwassal għal telf fil-qligħ għall-industrija tal-pestiċidi li jista’ jġib miegħu telf fl-impjiegi. Fuq perjodu ta’ żmien twil, huwa mistenni li l-introduzzjoni ta’ rekwiżiti għall-ħarsien ambjentali għal makkinarju ġdid għall-applikazzjoni tal-pestiċidi jkollha impatti pożittivi fuq is-saħħa tal-bniedem u fuq l-ambjent permezz tat-tnaqqis mistenni fl-esponiment għall-pestiċidi u t-tnaqqis fl-effetti negattivi fuq is-saħħa tal-bniedem u fuq l-ambjent kawża ta’ dan l-esponiment.[18] |3. ELEMENTI ġURIDIċI TAL-PROPOSTA |305 | Taqsira tal-azzjoni proposta Din il-proposta tintroduċi rekwiżiti ġodda għall-ħarsien ambjentali għat-tqegħid fis-suq u/jew l-użu ta’ makkinarju ġdid għall-applikazzjoni tal-pestiċidi fiż-ŻEE. Dawn ir-rekwiżiti supplimentari u essenzjali huma dispożizzjonijiet obbligatorji maħsuba sabiex jiżguraw li l-prodotti ma jipperikolawx l-ambjent bla bżonn. |310 | Bażi ġuridika Il-bażi ġuridika tal-proposta għal emenda għad-Direttiva dwar il-Makkinarju hija prevista mill-Artikolu 95 tat-Trattat tal-KE, li jistipula l-prinċipji għat-twaqqif tas-suq intern. Id-Direttiva dwar il-Makkinarju tiżgura l-moviment liberu tal-makkinarju li jaqa’ taħt l-ambitu tagħha u li jissodisfa r-rekwiżiti essenzjali ta’ saħħa u ta’ sigurtà u l-proċeduri tal-valutazzjoni tal-konformità stabbiliti mid-Direttiva. |320 | Il-prinċipju ta’ sussidjarjetà Il-prinċipju ta’ sussidjarjetà japplika sakemm il-proposta ma taqax taħt il-kompetenza esklussiva tal-Komunità. |L-għanijiet tal-proposta ma jistgħux jintlaħqu b’mod suffiċjenti mill-Istati Membri għar-raġunijiet li ġejjin: |321 | Uħud mill-Istati Membri diġà introduċew rekwiżiti obbligatorji għal ħarsien ambjentali u proċeduri tal-valutazzjoni tal-konformità għal tagħmir għall-applikazzjoni tal-pestiċidi. Stati Membri oħrajn ħabbru abbozzi ta’ regolamenti f’dan il-qasam. Jekk ir-rekwiżiti ambjentali għal tagħmir għall-applikazzjoni tal-pestiċidi jitħallew taħt skema ta’ ċertifikazzjoni volontarja jew taħt skemi ta’ ċertifikazzjoni stabbiliti mill-Istati Membri f’livell nazzjonali, dan ikollu l-effett ta’ tfixkil, jew saħansitra ta’ multiplikazzjoni tad-dispożizzjonijiet u proċeduri diverġenti nazzjonali b’objettivi simili. Dan joħloq spejjeż eċċessivi għall-industrija u huwa ta’ ostaklu għall-moviment liberu tal-prodotti fil-Komunità. |Azzjoni Komunitarja tilħaq aħjar l-objettivi tal-proposta għar-raġunijiet li ġejjin: L-armonizzazzjoni tar-rekwiżiti għal ħarsien ambjentali u tal-proċeduri tal-valutazzjoni tal-konformità fil-livell Komunitarju hija l-uniku mod kif jista’ jintlaħaq l-objettiv ta’ ħarsien ambjentali mixtieq filwaqt li jiġi żgurat livell ekwivalenti ta’ ħarsien madwar il-Komunità, kompetizzjoni ġusta bejn il-manifatturi u moviment liberu tal-prodotti fis-suq intern. |324 | Għaldaqstant il-proposta hija konformi mal-prinċipju ta’ sussidjarjetà. |Il-prinċipju ta’ proporzjonalità |331 | Din il-proposta ma tmurx lil hinn minn dak meħtieġ sabiex jintlaħaq l-objettiv tagħha u għalhekk hija skont il-prinċipju ta’ proporzjonalità, kif stabbilit fl-Artikolu 5 tat-Trattat. Il-proposta hija limitata għar-rekwiżiti essenzjali li jrid jikkonforma magħhom makkinarju għall-applikazzjoni tal-pestiċidi qabel jitqiegħed fis-suq u/jew jintuża, filwaqt li organizzazzjonijiet ta’ standardizzazzjoni Ewropej huma responsabbli għat-tfassil ta’ standards tekniċi li jipprovdu speċifikazzjonijiet dettaljati li jippermettu lill-manifatturi li jikkonformaw ma’ dawn ir-rekwiżiti. L-applikazzjoni ta’ dawn l-istandards armonizzati tibqa’ volontarja, iżda tiggarantixxi preżunzjoni ta’ konformità mar-rekwiżiti essenzjali li jkopru. |332 | Il-piż amministrattiv li jaqa’ fuq il-Komunità u fuq l-awtoritajiet nazzjonali huwa minimizzat bl-inklużjoni ta’ rekwiżiti għall-ħarsien ambjentali għal makkinarju għall-applikazzjoni tal-pestiċidi fid-Direttiva dwar il-Makkinarju kif propost. L-Istati Membri jkollhom piż amministrattiv ta’ darba marbut mal-implimentazzjoni tad-Direttiva ta’ emenda f’liġi nazzjonali. Mandakollu, ladarba l-emenda hija implimentata, il-piżijiet amministrattivi għall-Istati Membri u għall-Komunità li jirriżultaw mill-ġestjoni u l-infurzar tar-rekwiżiti ambjentali ġodda (is-sorveljanza tas-suq, il-kooperazzjoni amministrattiva, l-organizzazzjoni ta’ u l-parteċipazzjoni fil-Kumitat u Grupp ta’ Ħidma dwar il-Makkinarju, il-ġestjoni tal-istandards eċċ.) essenzjalment ma jinbidlux meta mqabbla ma’ dawk marbuta mal-ġestjoni u l-infurzar tad-Direttiva dwar il-Makkinarju eżistenti b’mod ġenerali. Il-konformità mar-rekwiżiti ġodda stabbiliti fid-Direttiva dwar il-Makkinarju kif proposta jkollha wkoll il-vantaġġ tal-minimizzazzjoni tal-piż amministrattiv għal manifatturi tal-makkinarju għall-applikazzjoni tal-pestiċidi. Il-fajl tekniku tal-manifattur ikun irid jiġi aġġornat, iżda d-Dikjarazzjoni ta’ konformità tal-KE li trid takkompanja kull magna tkopri wkoll ir-rekwiżiti ġodda għal ħarsien ambjentali – l-unika modifika meħtieġa tkun li tiżdied referenza għall-istandards armonizzati rilevanti applikati. Iż-żieda possibbli fl-ispejjeż marbuta mal-applikazzjoni ta’ rekwiżiti armonizzati ġodda tiġi kkumpensata bil-kbir bit-tnaqqis fl-ispejjeż eżistenti u dawk previsti għall-ġejjieni li jirriżultaw min-nuqqas ta’ armonizzazzjoni, fi kliem ieħor l-ispejjeż tal-iddisinjar u tal-produzzjoni u l-piż amministrattiv għall-manifatturi mġarrba meta jiġu applikati regolamentazzjonijiet u proċeduri nazzjonali diverġenti f’għadd dejjem akbar ta’ Stati Membri. |Għażla ta’ strumenti |341 | Strument propost: direttiva. Makkinarju ġdid għall-applikazzjoni tal-pestiċidi diġà huwa soġġett għad-Direttiva dwar il-Makkinarju fir-rigward tal-ħarsien tas-saħħa u s-sigurtà tal-operaturi u persuni esposti oħrajn. Mill-perspettiva ta’ regolamentazzjoni aħjar, huwa meqjus bħala aħjar li r-rekwiżiti kollha applikabbli għal kategorija speċifika ta’ prodotti jiġu stabbiliti f’biċċa leġiżlazzjoni waħda, biex b’hekk jiġu evitati rekwiżiti b’karatteristiċi komuni jew kontradittorji u tiġi pprovduta proċedura tal-valutazzjoni tal-konformità unika. Għal din ir-raġuni, qiegħed jiġi propost li r-rekwiżiti għall-ħarsien ambjentali għal makkinarju għall-applikazzjoni tal-pestiċidi jiġu inkorporati fid-Direttiva dwar il-Makkinarju permezz ta’ Direttiva ta’ emenda. |342 | Il-proposta għalhekk hija konformi mal-Ftehim Interistituzzjonali dwar Regolamentazzjoni Aħjar. |4. IMPLIKAZZJONI BAġITARJA |409 | Din il-proposta ma għandha l-ebda implikazzjoni fuq il-baġit Komunitarju. |5. TAGħRIF ADDIZZJONALI |550 | Tabella ta’ korrelazzjoni L-Istati Membri huma meħtieġa jikkomunikaw lill-Kummissjoni t-test tad-dispożizzjonijiet nazzjonali li jittrasponu d-Direttiva, kif ukoll tabella ta’ korrelazzjoni bejn dawn id-dispożizzjonijiet u din id-Direttiva. |560 | Żona Ekonomika Ewropea L-att propost huwa dwar kwistjoni taż-ŻEE u għalhekk għandu jkopri ż-Żona Ekonomika Ewropea. |570 | Spjegazzjoni dettaljata tal-proposta Il-preambolu tal-proposta jinkludi tliet Stqarrijiet. L-ewwel tnejn jagħtu l-isfond u l-objettiv tal-proposta. It-tielet tispjega r-raġuni għaliex qiegħda tiġi proposta l-introduzzjoni tal-ħarsien ambjentali fost l-objettivi tad-Direttiva dwar il-Makkinarju. Din tindika wkoll li, f’din il-proposta, ir-rekwiżiti għal ħarsien ambjentali huma limitati għal makkinarju għall-applikazzjoni tal-pestiċidi u għar-riskji għall-ambjent koperti mir-rekwiżiti ġodda essenzjali proposti għall-Anness I tad-Direttiva. Qed jiġu proposti emendi xierqa għal ċerti Artikoli tad-Direttiva sabiex jiġi introdott il-ħarsien ambjentali fost l-objettivi tagħha. L-Artikolu 2 jagħti tifsiriet ta’ ċerti kunċetti prinċipali użati fid-Direttiva. Huwa propost li tiġi miżjuda tifsira ġdida ta’ ‘rekwiżiti essenzjali ta’ saħħa u ta’ sigurtà’ għal dan l-Arikolu. L-inklużjoni tal-ħarsien tal-ambjent, fejn xieraq, fit-tifsira ‘rekwiżiti essenzjali ta’ saħħa u ta’ sigurtà’ tevita l-ħtieġa tal-emenda ta’ għadd ta’ referenzi għar-rekwiżiti essenzjali ta’ saħħa u ta’ sigurtà fid-Direttiva. L-għan tal-ħarsien tal-ambjent jissemma wkoll fl-emendi xierqa tal-Artikoli 4 (1), 9 (3) u 11 (1). L-Anness I jistabbilixxi r-rekwiżiti essenzjali ta’ saħħa u ta’ sigurtà applikabbli għall-makkinarju. L-ewwel Prinċipju Ġenerali stabbilit fl-introduzzjoni tal-Anness huwa emendat biex jinkludi l-obbligazzjoni ta’ manifatturi ta’ makkinarju għall-applikazzjoni tal-pestiċidi, fejn xieraq, li jistmaw ir-riskji ta’ ħsara għall-ambjent. Huwa propost li r-rekwiżiti għal ħarsien ambjentali għal makkinarju għall-applikazzjoni tal-pestiċidi jiġu inklużi fil-Parti 2 tal-Anness 1. Il-Parti 2 tistabbilixxi rekwiżiti ta’ saħħa u ta’ sigurtà essenzjali supplimentari għal bosta kategoriji ta’ makkinarju. Huwa propost li tiżdied referenza għal makkinarju għall-applikazzjoni tal-pestiċidi fl-ewwel paragrafu li jfisser l-ambitu tal-Parti 2. Ir-rekwiżiti għal ħarsien ambjentali ġodda u supplimentari huma introdotti fit-Taqsima 2.4 l-ġdida. Ir-rekwiżiti stabbiliti fit-Taqsima 2.4 ġdida proposta tal-Anness I japplikaw għal makkinarju għall-applikazzjoni tal-pestiċidi. Tifsira ta’ ‘makkinarju għall-applikazzjoni tal-pestiċidi’ tingħata fl-ewwel sottotaqsima 2.4.1. It-tifsira tagħmilha ċara li r-rekwiżiti japplikaw għal makkinarju maħsub għall-applikazzjoni ta’ prodotti għall-ħarsien tal-pjanti[19] u prodotti bijoċidali għall-kontroll tal-insetti[20], b’mod konformi mal-ambitu tal-Istrateġija Tematika u d-Direttiva ta’ Qafas. Makkinarju għall-applikazzjoni tal-pestiċidi jinkludi makkinarju li jaħdem waħdu, irmunkat, immuntat ma’ jew parzjalment immuntat ma’ vettura, makkinarju maqtugħ mill-art kif ukoll makkinarju wieqaf maħsub għall-applikazzjoni tal-pestiċidi, kemm għall-użu professjonali kif ukoll għall-użu tal-konsumatur. Jinkludi wkoll makkinarju elettriku li jista’ jinġarr u jinżamm fl-idejn u makkinarju li jitħaddem bl-idejn li jista’ jinġarr u jinżamm fl-idejn għall-applikazzjoni tal-pestiċidi b’kompartiment taħt pressjoni. Madankollu, ir-rekwiżiti stabbiliti fit-taqsima 2.4 ma japplikawx għal makkinarju li jitħaddem bl-idejn li jista’ jinġarr jew jinżamm fl-idejn għall-applikazzjoni tal-pestiċidi mingħajr kompartiment taħt pressjoni jew tagħmir għall-applikazzjoni tal-pestiċidi sempliċi mingħajr partijiet li jiċċaqalqu, minħabba li tagħmir bħal dan mhuwiex fl-ambitu tad-Direttiva dwar il-Makkinarju. Is-sottotaqsimiet 2.4.2 sa 2.4.8 jistipulaw rekwiżiti essenzjali li għandhom l-għan li jiżguraw li l-makkinarju għall-applikazzjoni tal-pestiċidi jkun iddisinjat u mibni b’tali mod li jimminimizza l-ħsara għall-ambjent u jkun akkompanjat mill-istruzzjonijiet meħtieġa relatati mal-użu, il-manutenzjoni u l-ispezzjoni korretti tiegħu. Irid jintqal li r-rekwiżiti essenzjali ġodda proposti japplikaw għal makkinarju għal tagħmir għall-applikazzjoni tal-pestiċidi b’żieda mar-rekwiżiti l-oħra kollha rilevanti tal-Anness I, inkluż ir-rekwiżit stabbilit fit-taqsima 3.5.3 dwar il-ħarsien tal-operatur tal-makkinarju mir-riskju għall-esponiment għal emmissjonijiet perikolużi, skont il-Prinċipju Ġenerali 4 stabbilit fl-introduzzjoni tal-Anness 1. Ir-rekwiżiti ġodda essenzjali proposti huma maħsuba sabiex ikunu appoġġjati mill-ispeċifikazzjonijiet tekniċi tal-istandards armonizzati għall-kategoriji varji ta’ makkinarju għall-applikazzjoni tal-pestiċidi. Għal dan il-għan il-Kummissjoni se tagħti awtorizzazzjoni xierqa lill-Organizzazzjonijiet tal-Istandardizzazzjoni Ewropej. |2008/0172 (COD)Proposta għalDIRETTIVA TAL-PARLAMENT EWROPEW U TAL-KUNSILLdwar makkinarju għall-applikazzoni tal-pestiċidi, li temenda d-Direttiva 2006/42/KE tas-17 ta’ Mejju 2006 dwar il-makkinarju(Test b’rilevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,Wara li kkunsidraw il-proposta mill-Kummissjoni [21],Wara li kkunsidraw l-opinjoni tal-Kumitat Ekonomiku u Soċjali Ewropew[22],Filwaqt li jaġixxu skont il-proċedura stabbilita fl-Artikolu 251 tat-Trattat[23],Billi:(1) L-użu tal-pestiċidi huwa rikonoxxut bħala ta’ periklu kemm għas-saħħa tal-bniedem kif ukoll għall-ambjent. Fil-Komunikazzjoni tagħha ‘Strateġija Tematika dwar l-Użu Sostenibbli tal-Pestiċidi’[24], il-Kummissjoni adottat strateġija li għandha l-għan li tnaqqas ir-riskji għas-saħħa tal-bniedem u għall-ambjent mill-użu tal-pestiċidi. Barra minn hekk, il-Kummissjoni pproponiet Direttiva tal-Parlament Ewropew u tal-Kunsill li tistabbilixxi qafas għal azzjoni Komunitarja biex jinkiseb użu sostenibbli tal-pestiċidi[25] (minn hawn ’il quddiem, “id-Direttiva ta’ Qafas”).(2) L-iddisinjar, il-bini u l-manutenzjoni ta’ makkinarju għall-applikazzjoni tal-pestiċidi għandhom rwol sinifikanti għall-mira tat-tnaqqis tal-impatti negattivi tal-pestiċidi fuq is-saħħa tal-bniedem u fuq l-ambjent. Fir-rigward tat-tagħmir għall-applikazzjoni tal-pestiċidi li diġà qed jintużaw professjonalment, id-Direttiva ta’ Qafas tintroduċi rekwiżiti għall-ispezzjoni u l-manutenzjoni li għandhom jitwettqu fuq tagħmir bħal dan.(3) Ir-rekwiżiti għall-ħarsien tas-saħħa u s-sigurtà ta’ persuni u, fejn xieraq, ta’ annimali domestiċi u ta’ proprjetà huma diġà koperti mid-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju[26]. Sabiex tkun żgurata l-konsistenza ta’ dik id-Direttiva mad-Direttiva ta’ Qafas, huwa xieraq li r-rekwiżiti essenzjali għal ħarsien ambjentali għall-iddisinjar u l-bini ta’ makkinarju ġdid għall-applikazzjoni tal-pestiċidi jiġu inklużi fid-Direttiva 2006/42/KE.(4) Għal dan il-għan, huwa ukoll meħtieġ li tiġi inkluża referenza għall-ħarsien tal-ambjent fid-dispożizzjonijiet tad-Direttiva 2006/42/KE filwaqt li dan l-objettiv jiġi ristrett għall-kategorija tal-makkinarju u għar-riskji soġġetti għal rekwiżiti speċifiċi ta’ ħarsien ambjentali(5) Id-Direttiva 2006/42/KE għandha għalhekk tiġi emendata skont dan,ADOTTAW DIN ID-DIRETTIVA:Artikolu 1Emenda għad-Direttiva 2006/42/KEId-Direttiva 2006/42/KE hija emendata kif ġej:1. fl-Artikolu 2 jiżdied il-punt (m) li ġej:“(m) ‘rekwiżiti essenzjali ta’ saħħa u ta’ sigurtà’ tfisser dispożizzjonijiet obbligatorji li jiżguraw li l-prodotti ma jipperikolawx is-saħħa jew is-sigurtà ta’ persuni u, fejn xieraq, ta’ annimali domestiċi, proprjetà jew l-ambjent.”2. L-Artikolu 4 (1) jinbidel b’dan li ġej:“1. L-Istati Membri għandhom jieħdu l-miżuri kollha xierqa sabiex jiżguraw li makkinarju jista’ jitqiegħed fis-suq u/jew jintuża biss jekk jissodisfa d-dispożizzjonijiet rilevanti ta’ din id-Direttiva u ma jipperikolax is-saħħa u s-sigurtà ta’ persuni jew , fejn xieraq ta’ annimali domestiċi, proprjetà jew l-ambjent , meta jiġi installat u miżmum kif xieraq u użat għall-għan maħsub għalih jew f’kundizzjonijiet li jistgħu jiġu previsti b’mod raġonevoli”3. Fl-Artikolu 9 (3), l-ewwel sottoparagrafu jinbidel b’dan li ġej:“Fil-każi msemmija fil-paragrafu 1, il-Kummissjoni għandha tikkonsulta lill-Istati Membri u partijiet oħra interessati filwaqt li tindika l-miżuri li biħsiebha tieħu sabiex tiżgura, fil-livell Komunitarju, livell għoli ta’ ħarsien tas-saħħa u s-sigurtà ta’ persuni u, fejn xieraq, ta’ annimali domestiċi, proprjetà jew l-ambjent. ”4. L-Artikolu 11 (1) jinbidel b’dan li ġej:“1. Fejn Stat Membru jaċċerta li makkinarju kopert minn din id-Direttiva, li jkollu l-marka CE, akkompanjat mid-dikjarazzjoni ta’ konformità tal-KE u użat skont l-għan maħsub għalih jew taħt kundizzjonijiet li jistgħu jiġu previsti b’mod raġonevoli, jista’ jkun ta’ periklu għas-saħħa u s-sigurtà ta’ persuni jew , fejn xieraq, ta’ annimali domestiċi, proprjetà jew l-ambjent , dan għandu jieħu l-miżuri kollha xierqa biex jirtira makkinarju tali mis-suq, jipprojbixxi t-tqegħid fis-suq u/jew l-użu tiegħu jew jillimita l-moviment liberu tiegħu ”5. L-Anness I huwa emendat kif ġej:(a) fil-Prinċipji Ġenerali, il-punt 1 jinbidel b’dan li ġej:“1. Il-manifattur tal-makkinarju jew ir-rappreżentant awtorizzat tiegħu jrid jiżgura li l-evalwazzjoni tar-riskju titwettaq biex tistabbilixxi r-rekwiżiti ta’ saħħa u ta’ sigurtà li japplikaw għall-makkinarju; il-makkinarju jrid imbagħad jiġi ddisinjat u mibni filwaqt li jitqiesu r-riżultati tal-valutazzjoni tar-riskju.Permezz tal-proċess ripetut tal-valutazzjoni tar-riskju u t-tnaqqis tar-riskju msemmija hawn fuq, il-manifattur, jew ir-rappreżentant awtorizzat tiegħu, għandu:-  jistabbilixxi l-limiti tal-makkinarju, li jinkludu l-użu maħsub għalih u kull użu ħażin tiegħu li jista’ jiġi previst,-  jidentifika l-perikli li jista’ joħloq il-makkinarju u l-qagħdiet assoċjati ta’ periklu,-  jistma r-riskji, filwaqt li jqis il-gravità ta’ korriment jew ħsara għas-saħħa possibbli u, fejn xieraq, għall-ambjent u l-probabbiltà tal-inċidenza tagħha,-  jevalwa r-riskji, bil-għan li jistabbilixxi jekk hux meħtieġ it-tnaqqis tar-riskju, skont l-għan ta’ din id-Direttiva,-  jelimina l-perikli jew inaqqas ir-riskji assoċjati ma’ dawn il-perikli permezz tal-applikazzjoni ta’ miżuri protettivi, skont il-prijorità stabbilita fit-taqsima 1.1.2(b).”(b) Il-Parti 2 hija emendata kif ġej:(i) l-ewwel paragrafu jinbidel b’dan li ġej:“Il-makkinarju għal oġġetti tal-ikel, il-makkinarju għal prodotti kosmetiċi jew farmaċewtiċi, li jinżammu bl-idejn u/jew li huma ggwidati bl-idejn, makkinarju għat-tiswijiet li jista’ jinġarr u makkinarju ieħor ta’ impatt, makkinarju għax-xogħol fl-injam u f’materjal b’karatteristiċi fiżiċi simili, u makkinarju għall-applikazzjoni tal-pestiċidi jridu jissodisfaw ir-rekwiżiti essenzjali ta’ saħħa u ta’ sigurtà kollha spjegati f’dan il-kapitolu (ara l-Prinċipji Ġenerali, il-punt 4).”(ii) se tiżdied it-Taqsima 2.4 li ġejja:“2.4. MAKKINARJU GĦALL-APPLIKAZZJONI TAL-PESTIĊIDI2.4.1. Tifsira'Makkinarju għall-applikazzjoni tal-pestiċidi' tfisser makkinarju maħsub speċifikament għall-applikazzjoni ta’ prodotti għall-ħarsien tal-pjanti kif definit fir-Regolament (KE) Nru […] [27] jew għal prodotti bijoċidali għall-kontroll tal-insetti li huma parti mit-tipi tal-prodott 14 sa 19 kif definiti fl-Anness V tad-Direttiva 98/8/KE [28] .2.4.2. ĠeneraliIl-makkinarju għall-applikazzjoni tal-pestiċidi jrid jiġi ddisinjat u mibni b’mod li jista’ jitħaddem, jiġi aġġustat u jingħata l-manutenzjoni mingħajr ma jagħmel ħsara lill-ambjent bla bżonn.2.4.3. Kontrolli u sorveljanzaGħandu jkun possibbli li l-kontroll u s-sorveljanza tat-tħaddim tal-makkinarju jsiru mill-pożizzjonijiet ta’ tħaddim.2.4.4. Il-mili u t-tbattilIl-makkinarju jrid jiġi ddisinjat u mibni b’mod li jiffaċilita mili preċiż u tbattil sħiħ u li jevita kull tifrix mhux intenzjonat ta’ pestiċidi matul dawn l-operazzjonijiet.2.4.5. Applikazzjoni2.4.5.1. Rata ta’ applikazzjoniIl-makkinarju jrid ikun mgħammar b’mezzi ta’ aġġustament tar-rata ta’ applikazzjoni li jkunu faċli, preċiżi u affidabbli.2.4.5.2. Distribuzzjoni u depożizzjoniIl-makkinarju jrid jiġi ddisinjat u mibni b’mod li jiżgura distribuzzjoni ugwali u depożizzjoni omoġenja ta’ pestiċidi fuq żoni fil-mira u li jimminimizza telf fuq żoni mhux fil-mira.It-telf irid jiġi evitat waqt li titwaqqaf l-applikazzjoni tal-pestiċidi.2.4.6. Manutenzjoni2.4.6.1. TindifIl-makkinarju jrid jiġi ddisinjat u mibni b’mod li jiffaċilita t-tindif, partikolarment tat-tank.2.4.6.2. ManutenzjoniIl-makkinarju jrid jiġi ddisinjat u mibni b’mod li jiffaċilita t-tibdil ta’ partijiet qodma. Irid ikun possibbli li jitwaħħlu l-istrumenti ta’ kejl meħtieġa mal-makkinarju sabiex jiġi vverifikat li dan ikun qiegħed jaħdem sew.2.4.7. Immarkar2.4.7.1. ŻennuniIż-żennuni jridu jiġu mmarkati b’mod li t-tip u d-daqs tagħhom ikunu jistgħu jiġu identifikati direttament jew mit-tagħrif mogħti fl-istruzzjonijiet.2.4.7.2. FiltriIl-filtri u l-passaturi jridu jiġu mmarkati b’mod li t-tip u d-daqs tax-xibka tagħhom ikunu jistgħu jiġu identifikati direttament jew mit-tagħrif mogħti fl-istruzzjonijiet.2.4.8. IstruzzjonijietL-istruzzjonijiet iridu jagħtu t-tagħrif li ġej:(a) il-prekawzjonijiet li għandhom jittieħdu matul il-mili, it-tbattil u t-tindif sabiex tiġi evitata l-kontaminazzjoni tal-ambjent;(b) il-kundizzjonijiet tal-użu u t-tħejjija u aġġustamenti korrispondenti biex tkun żgurata distribuzzjoni ugwali kif ukoll dispożizzjoni omoġenja tal-pestiċidi, bl-evitar ta’ telf;(c) it-tip u d-daqs taż-żennuni;(d) it-tip u d-daqs tax-xibka tal-passaturi u tal-filtri;(e) il-frekwenza tal-verifiki u l-kriterji għat-tibdil ta’ żennuni, passaturi u filtri;(f) ir-restrizzjonijiet fuq l-użu ta’ pestiċidi partikolari;(g) it-tqabbid u l-użu ta’ kull tagħmir jew aċċessorju speċifiku;(h) il-kontrolli li għandhom jitwettqu fuq il-makkinarju, skont id-dispożizzjonijiet rilevanti tad-Direttiva[…] [29] .”Artikolu 2 Traspożizzjoni1. L-Istati Membri għandhom jadottaw u jippubblikaw id-dispożizzjonijiet meħtieġa sabiex jikkonformaw ma’ din id-Direttiva sa mhux aktar tard minn [DATA…]. Dawn għandhom jgħarrfu minnufih lill-Kummissjoni b’dan.Għandhom japplikaw dawn id-dispożizzjonijiet b’effett minn [DATA…].Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew għandhom ikunu akkumpanjati minn referenza tali fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.2 L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġi nazzjonali li jadottaw fil-qasam kopert minn din id-Direttiva, flimkien ma’ tabella li turi kif id-dispożizzjonijiet ta’ din id-Direttiva jikkorrispondu mad-dispożizzjonijiet nazzjonali adottati.Artikolu 3Id-dħul fis-seħħDin id-Direttiva għandha tidħol fis-seħħ fl-20 jum wara l-pubblikazzjoni tagħha fil- Ġurnal Uffiċjali tal-Unjoni Ewropea .Artikolu 4DestinatarjiDin id-Direttiva hija indirizzata lill-Istati Membri.Magħmula fi Brussell,Għall-Parlament Ewropew Għall-KunsillIl-President Il-President [1] Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta’ Lulju 2002 li tniżżel is-Sitt Programm ta’ Azzjoni tal-Komunità Ambjentali (ĠU L 242, 10.9.2002, p. 1–15).[2] COM(2006) 372 finali – Komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni – Strateġija Tematika dwar l-Użu Sostenibbli tal-Pestiċidi , disponibbli fuq: http://ec.europa.eu/environment/ppps/pdf/com_2006_0372.pdf[3] COM(2006) 373 finali – Proposta għal Direttiva tal-Parlament Ewropew u tal-Kunsill li tistabbilixxi qafas għal azzjoni Komunitarja biex jintlaħaq użu sostenibbli tal-pestiċidi, disponibbli fuq: http://ec.europa.eu/environment/ppps/pdf/com_2006_0373.pdf[4] Id-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju, u li temenda d-Direttiva 95/16/KE (abbozzata mill-ġdid) (ĠU L 157, 9.6.2006, p. 24-86).[5] COM(2002) 349, disponibbli fuq: http://europa.eu.int/comm/environment/ppps/1st_step_com.htm[6] “L-Istima tal-Impatti ekonomiċi tal-miżuri speċifiċi li se jiffurmaw parti mill-Istrateġija Tematika dwar l-Użu Sostenibbli tal-Pestiċidi” , Rapport finali, Ottubru 2004, Beratungsgesellschaft für integrierte Problemlösungen (BiPRO), disponibbli fuq: http://ec.europa.eu/environment/ppps/pdf/bipro_ppp_final_report.pdf[7] Dawn huma disponibbli fuq: http://ec.europa.eu/environment/ppps/2nd_step_react.htm[8] SEC(2006) 894 – Id-dokument ta’ ħidma tal-persunal tal-Kummissjoni dwar l-Istima tal-Impatt tal-Istrateġija Tematika dwar l-Użu Sostenibbli tal-Pestiċidi, disponibbli fuq: http://ec.europa.eu/environment/ppps/pdf/sec_2006_0894.pdf[9] Għall-kummenti kollha, mur fuq http://ec.europa.eu/environment/ppps/1st_step_consul.htm. Id-dokumenti u r-rapporti mill-konsultazzjoni mal-Partijiet Interessati huma disponibbli fuq: http://ec.europa.eu/environment/ppps/1st_step_conf.htm[10] Ir-riżultati huma disponibbli wkoll fuq l-internet: http://ec.europa.eu/environment/ppps/pdf/stats_consult.pdf[11] Ara http://europa.eu.int/comm/environment/ppps/2nd_step_tech.htm[12] Ara n-nota 8 hawn fuq, p. 38.[13] Ara n-nota 8 hawn fuq, p. 38.[14] Ara n-nota 8 hawn fuq, p. 37.[15] Ara n-nota 8 hawn fuq, p. 37.[16] Ara n-nota 8 hawn fuq, p. 143 sa 146.[17] Ara n-nota 6 hawn fuq, b’mod partikolari, it-Taqsima 4.5 – p. 72 sa 74, Impatti: it-Taqsima 10 – p. 218 sa 258.[18] Ara n-nota 8 hawn fuq, b’mod partikolari, Għażliet ta’ opinjoni: it-Taqsima 4.1.2 – p. 37, Impatti: it-Taqsima 6.1.2 – p. 90 sa 98, Tqabbil tal-għażliet: it-Taqsima 6.2.2 – p. 143 sa 146, u Kummenti riċevuti: it-Taqsima 9.10 – p. 197 sa 198.[19] Ara l-proposta emendata għal Regolament tal-Parlament Ewropew u tal-Kunsill dwar it-tqegħid fis-suq ta’ prodotti għall-ħarsien tal-pjanti, 11 ta’ Marzu 2008, COM(2008) 93 finali.[20] Ara t-tipi tal-prodott 14 sa 19 kif stipulati fl-Anness V tad-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali – ĠU L 123, 24.4.1998 p. 1 (kif emendata l-aħħar mid-Direttiva 2007/47/KE (ĠU L 247, 21.9.2007, p. 21).[21] ĠU C , , p. .[22] ĠU C , , p. .[23] ĠU C , , p. .[24] COM(2006) 372 finali[25] COM(2006) 373 finali[26] ĠU L 157, 9.6.2006, p. 24.[27] Ir-Regolament (KE) Nru [...] dwar prodotti għall-ħarsien tal-pjanti – ĠU L [...], [...], p. [...].[28] Id-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid ta’ prodotti bijoċidali fis-suq – ĠU L 123, 24.4.1998 p. 1 (kif emendata l-aħħar mid-Direttiva 2007/47/KE) – ĠU L 247, 21.9.2007, p. 21.[29] Id-Direttiva […] tal-Parlament Ewropew u tal-Kunsill ta’ […] li tistabbilixxi qafas għal azzjoni Komunitarja biex jintlaħaq użu sostenibbli tal-pestiċidi – ĠU L […] […], p […].